༧ ཀུན་ཏུ་བཟང་པོ་བདེ་བའི་ངང་ལ་ཕྱག་འཚལ་ལོ། །བ་ག་མངོན་རྫོགས་ཀྱི་རྒྱུད་
ལ་སྤྱི་དོན་གསུམ་སྟེ། ཕྱག་འཚལ་བར་བསྟན་པ་དང་། རྒྱུད་ཀྱི་འབྱུང་ཁུངས་བསྟན་
པ་དང་། གཞུང་བཀྲོལ་བར་བསྟན་པའོ། །རྒྱུད་ཀྱི་བྱུང་ཁུངས་ལ་གསུམ་སྟེ། ཀུན་
ཏུ་བཟང་པོ་སྐྱེ་བ་མེད་པའི་དོན་དེ་ཡུམ་གྱི་བ་ག་ལ་གནས་པར་མཁྱེན་པར་བསྟན་
པ་དང་། ཡུམ་གྱི་བ་གར་ཐིག་ལེ་འཕྲོ་འདུས་མཛད་པར་བསྟན་པ་དང་། ཐིག་ལེའི་
འཕྲོ་འདུས་ཐམས་ཅད་ཆགས་པ་གཡོས་པར་བསྟན་པའོ། །གཞུང་གི་དོན་ལེའུ་བདུན་
ཡོད་པ་ལས། དང་པོ་གླེང་བཞིའི་དོན་ལ་བཞི་སྟེ། ཆགས་པ་སྐྱེས་ནས་ཡུམ་གྱི་བ་ག་ལ།
ཡེ་ཤེས་ཀྱི་དཀྱིལ་འཁོར་ཐོན་ནས་བསྟན་པ་དང་། ཡུམ་གྱི་སྤྱན་གྱིས་བརྡ་མཛད་ནས།
ཀུན་ཏུ་བཟང་པོས་རིགས་ལྔའི་ཆགས་པ་ཞི་བར་མཛད་པ་བསྟན་པ་དང་། ཡུམ་གྱི་
ལྗགས་ཀྱིས་བརྡ་མཛད་ནས། རིགས་ལྔས་ཀུན་ཏུ་བཟང་པོ་ལ་ཞུས་པར་བསྟན་པ་
དང་། ཀུན་ཏུ་བཟང་པོས་བཀའ་རྩལ་བར་བསྟན་པ་དང་བཞིའོ། །ལེའུ་གཉིས་པ་
ལ་དོན་གཉིས་ཏེ། རིགས་ལྔས་ཞུས་པར་བསྟན་པ་དང་། ཀུན་ཏུ་བཟང་པོས་བཀའ་
སྩལ་བར་བསྟན་པའོ། །ལེའུ་གསུམ་པ་ལ་དོན་གཉིས་ཏེ། རིགས་ལྔས་ཞུས་པའི་ངོས་
ནས་མདོར་བསྟན་པ་དང་། ཀུན་ཏུ་བཟང་པོས་བཀའ་གསལ་བའི་ངོས་ནས་རྒྱས་
པར་བསྟན་པའོ། །རྒྱས་པ་ལ་གསུམ་སྟེ། ཕོ་མོའི་མཚན་ཉིད་བསྟན་པ་དང་གཅིག །
ཐབས་ཤེས་རབ་ཀྱི་དོན་བསྟན་པ་དང་གཉིས། ཡེ་ཤེས་ཀྱི་སྐྱེ་གནས་བསྟན་པ་དང་
གསུམ་མོ། །ལེའུ་བཞི་པ་ལ་དོན་གཉིས་ཏེ། འཁོར་གྱིས་ཞུས་པའི་ངོས་ནས་ལེའུ་བཞི་
454

སེམས་སྡེ།
རྒྱུད་དྲུག་གི་ས་གཅོད།
པ་དང་། ལྔ་པ་དང་དྲུག་པའི་མདོར་བསྟན་པ་དང་། ཀུན་ཏུ་བཟང་པོས་བཀའ་སྩལ་
པའི་ངོས་ནས། ལེའུ་གསུམ་ཡོད་དེ་རྒྱས་པར་བཤད་པའོ། །ལེའུ་བཞི་པ་རྒྱས་པར་
བཤད་པ་ལ་བཞི་སྟེ། རྟག་ཆད་ཀྱི་དོན་བསྟན་པ་དང་། ཡེ་ཤེས་ལྔ་གང་ལས་འབྱུང་བ་
བསྟན་པ་དང༌། སྤྲུལ་པ་གང་ལས་ཤར་བར་བསྟན་པ་དང་། སྐྱེ་མེད་བོན་གྱི་དབྱིངས་
གང་ཡིན་པར་བསྟན་པ་དང་བཞིའོ། །ལེའུ་ལྔ་པ་རྒྱས་པར་བཤད་པ་ལ་གཉིས་ཏེ།
ཡུམ་གྱི་བ་ག་མ་སྤང་ན་སངས་རྒྱས་ཀྱི་འབྲས་བུ་ཐོབ་པར་བསྟན་པ་དང་། ཡུམ་གྱི་བ་
ག་སྤངས་ན་སངས་རྒྱས་ཀྱི་འབྲས་བུ་མི་ཐོབ་པར་བསྟན་པའོ། །ལེའུ་དྲུག་པ་བཀའ་
གསལ་རྒྱས་པ་འདི་ལ་དོན་གཉིས་ཏེ། དབང་གི་དོན་བསྟན་པ་དང་། དམ་ཚིག་གི་
དོན་བསྟན་པའོ། །ལེའུ་བདུན་པ་ལ་དོན་གསུམ་སྟེ། ཀུན་ཏུ་བཟང་པོས་འཁོར་ལ་
རྒྱུད་གཏད་པར་བསྟན་པ་དང་། འཁོར་གྱིས་ཀུན་ཏུ་བཟང་པོ་ལ་བསྟོད་པར་བསྟན་
པའོ། །ལེའུ་མཚན་གྱིས་མཇུག་བསྡུ་བར་བསྟན་པའོ། །བ་ག་མངོན་རྫོགས་ཀྱི་རྒྱུད་ཀྱི་
ས་གཅོད་རྫོགས་སོ། །
لا